CELEX: 32018R0676
Language: lt
Date: 2018-05-03 00:00:00
Title: 2018 m. gegužės 3 d. Komisijos reglamentas (ES) 2018/676, kuriuo ištaisomas Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (Tekstas svarbus EEE. )

4.5.2018   
               
               
                  LT
               
               
                  Europos Sąjungos oficialusis leidinys
               
               
                  L 114/8
               
            KOMISIJOS REGLAMENTAS (ES) 2018/676
      2018 m. gegužės 3 d.
      kuriuo ištaisomas Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 29 straipsnio 6 dalį ir 84 straipsnio d punktą,
      kadangi:
      
                  (1)
               
               
                  Komisijos reglamento (ES) Nr. 546/2011 (2) priedo I dalies C skirsnio 2.5.1.2 dalies, kurioje išdėstyti konkretūs principai, į kuriuos reikia atsižvelgti priimant sprendimus, susijusius su veikliosios medžiagos ir svarbių metabolitų, skilimo arba reakcijos produktų koncentracija požeminiame vandenyje, i) punkte padaryta klaida;
               
            
                  (2)
               
               
                  klaida padaryta tam tikras panaikintos Tarybos direktyvos 91/414/EEB (3) nuostatas įtraukiant į Reglamentą (ES) Nr. 546/2011 pagal Reglamento (EB) Nr. 1107/2009 84 straipsnio d punktą;
               
            
                  (3)
               
               
                  Direktyvos 91/414/EEB priede pateikta nuoroda į Tarybos direktyvą 80/778/EEB, susijusią su žmonėms vartoti skirto vandens kokybe (4), kuri vėliau buvo panaikinta ir pakeista Tarybos direktyva 98/83/EB dėl žmonėms vartoti skirto vandens kokybės (5); todėl Reglamente (ES) Nr. 546/2011 turėtų būti pateikta nuoroda į Tarybos direktyvą 98/83/EB, o ne į Europos Parlamento ir Tarybos direktyvą 2006/118/EB (6), kuri yra susijusi su požeminio vandens apsauga nuo taršos ir jo būklės blogėjimo;
               
            
                  (4)
               
               
                  todėl Reglamentas (ES) Nr. 546/2011 turėtų būti atitinkamai ištaisytas;
               
            
                  (5)
               
               
                  tam, kad ir šiuo metu vykdomose vertinimo procedūrose būtų taikomi teisingi tinkamo vienodų principų įgyvendinimo kriterijai, šis ištaisymas turėtų būti taikomas kuo greičiau;
               
            
                  (6)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Reglamentas (ES) Nr. 546/2011 ištaisomas taip:
      
                   
               
               
                  priedo I dalies C skirsnio 2.5.1.2 dalies i) punktas įrašas pakeičiamas taip:
                  
                     
                                 „i)
                              
                              
                                 Tarybos direktyvoje 98/83/EB (*1) nustatytą didžiausią leidžiamąją koncentraciją; arba
                              
                           
               
            2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. gegužės 3 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 309, 2009 11 24, p. 1.
      
      
         (2)  2011 m. birželio 10 d. Komisijos reglamentas (ES) Nr. 546/2011, kuriuo dėl vienodų augalų apsaugos produktų vertinimo ir registravimo principų įgyvendinamas Europos Parlamento ir Tarybos reglamentas (EB) Nr. 1107/2009 (OL L 155, 2011 6 11, p. 127).
      
         (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
      
         (4)  1980 m. liepos 15 d. Tarybos direktyva 80/778/EEB, susijusi su žmonėms vartoti skirto vandens kokybe (OL L 229, 1980 8 30, p. 11).
      
         (5)  1998 m. lapkričio 3 d. Tarybos direktyva 98/83/EB dėl žmonėms vartoti skirto vandens kokybės (OL L 330, 1998 12 5, p. 32).
      
         (6)  2006 m. gruodžio 12 d. Europos Parlamento ir Tarybos direktyva 2006/118/EB dėl požeminio vandens apsaugos nuo taršos ir jo būklės blogėjimo (OL L 372, 2006 12 27, p. 19).
      
         (*1)  1998 m. lapkričio 3 d. Tarybos direktyva 98/83/EB dėl žmonėms vartoti skirto vandens kokybės (OL L 330, 1998 12 5, p. 32).“